સાયશા બાળપણથી જ એક્ટર બનવા ઇચ્છતી હતી, જેની શરૂઆત ૯ વર્ષની ઉંમરમાં ડાન્સ ટ્રેનિંગથી થઇ. તે કહે છે કે મારું સમગ્ર ફોકસ અભિનય પર જ હતું. આ મારી પહેલી હિંદી ડેબ્યૂ છે, પરંતુ આ અગાઉ હું બે અન્ય ભાષાની ફિલ્મોમાં ડેબ્યૂ કરી ચૂકી છું, જેમાં એક તામિલ અને એક તેલુગુ ફિલ્મ સામેલ છે. નિર્દેશક તરીકે અજયનાં વખાણ કરતાં સાયશા કહે છે કે તેઓ ટેક્િનકલી ખૂબ જ સ્ટ્રોંગ છે. એક સારા કલાકાર હોવાના નાતે નિર્દેશક તરીકે તેમને શું જોઇએ તેની તેમને જાણ છે. મને હવે પછી અજય દેવગણ સાથે કામ કરવાનો મોકો મળશે તો હું તે ચૂકીશ નહીં. તેઓ મારા માટે એક પરિવાર જેવા છે. તેમની સાથે કામ કરીને હું ઘણી વસ્તુઓ શીખી છું. •